Kamu bisa jelasin ke aku soal Kerintangan dan kekonduksian elektrik dalam bahasa melayu?

Kerintangan elektrik (juga dikenali sebagai kerintangan, rintangan elektrik tentu, atau kerintangan isi padu) ialah satu sifat intrinsik yang menyatakan kuantiti betapa kuatnya suatu bahan menentang aliran arus elektrik. Suatu kerintangan rendah menyatakan suatu bahan yang sedia membenarkan pergerakan cas elektrik. Kerintangan biasanya diwakili oleh huruf Yunani ρ (ro). Unit SI bagi kerintangan elektrik ialah ohm⋅meter (Ω⋅m) tetapi unit lain seperti ohm⋅sentimeter (Ω⋅cm) juga digunakan. Contohnya, jika sebuah kubus pepejal  bagi bahan bersentuh dengan dua helaian di kedua-dua muka bertentangan, dan rintangan antara sentuhan ini ialah 1 Ω, maka kerintangan bahan ini ialah 1 Ω⋅m.

Kekonduksian elektrik atau konduksian tentu ialah salingan bagi kerintangan elektrik, dan mengukur kebolehan sesuatu bahan untuk mengkonduksi arus elektrik. Kekonduksian elektrik biasanya diwakili oleh huruf Yunani σ (sigma), tetapi κ (kapa) (khasnya dalam kejuruteraan elektrik) atau γ (gama) juga kadang-kadang digunakan. Unit SI-nya ialah siemens per meter (S/m) dan unit CGSE ialah saat salingan (s−1).